ཤ་ཟ་ཧོར་མོའི་གསོལ་བསྡུས་ནི༔ བདག་ཉིད་སློབ་དཔོན་པདྨར་གསལ༔ སྐྱེམས་གཏོར་ཏིང་འཛིན་
སྔགས་ཀྱིས་བརླབས༔ བྷྱོཿ༔ ཟབ་གཏེར་བསྟན་པ་སྲུང་བའི་ཐ་ཚིག་ཅན༔ ཨོ་རྒྱན་ཡུལ་
ན་ཤ་ཟ་ཀུན་གྱི་བདག༔ འཇིག་རྟེན་ཁམས་སུ་ལེགས་ཉེས་སྟངས་འཛིན་ཅིང་༔
སྐྱེ་འགྲོ་ཀུན་གྱི་སྲོག་ལ་རང་དབང་ཐོབ༔ མཐུ་སྟོབས་རྫུ་འཕྲུལ་མངོན་ཤེས་
བསམ་ལས་འདས༔ མཐུ་ཆེན་ཤ་ཟ་ཧོར་མོ་འཁོར་དང་བཅས༔ འདིར་གཤེགས་
སྐྱེམས་གཏོར་ཤ་སྣ་སྙིང་སྣ་སོགས༔ ཐུགས་མཐུན་བཞེད་དགུའི་ལོངས་སྤྱོད་
སྣ་ཚོགས་ཀྱིས༔ གསོལ་ལོ་མཆོད་དོ་ཐུགས་དམ་གཉན་པོ་བསྐང༔ བསྟོད་དོ་
མངའ་གསོལ་མི་འབྲལ་གྲོགས་སུ་འཁོར༔ ཞི་རྒྱས་དབང་དྲག་ཕྲིན་ལས་གང་
བཅོལ་ཡངཿ༔ སྐད་ཅིག་ཉིད་ལ་འགྲུབ་པའི་སྡོངས་གྲོགས་མཛོད༔ ཁྱད་པར་དགྲ་
བགེགས་བསམ་སྦྱོར་ངན་པ་ཡི༔ ལྔ་ཕུང་ཟས་སྐལ་གཏད་དོ་དགྱེས་པར་རོལཿ
བླ་སྲོག་གསོད་སྐལ་གཏད་དོ་དོན་སྙིང་ལོངས༔ དྲག་ཤུལ་ལས་ཀྱི་ཕྲིན་ལས་
གྲུབ་པར་མཛོད༔ དེ་ལྟར་གསོལ་མཆོད་ཟབ་ལ་འདྲིལ༔ ལས་སུ་སྦྱར་ན་ཤོ་ལོ་ཀའི༔ རྣོ་མདས་སྦྱར་
བས་ངེས་པར་འགྲུབ༔ མཆོད་ཅིང་བརྟེན་ན་གོང་ལྟར་བྱ༔ སྔགས་བདག་མ་མོའི་རང་སྲོག་སྲུངས༔ ས་མ་ཡཿ
རྒྱ་རྒྱ་རྒྱ༔ གཏེར་རྒྱ༔ ཟབ་རྒྱ༔ གསང་རྒྱ༔ སྫི༔ ཞེས་པའང་སྐྱེས་མཆོག་རྣལ་འབྱོར་ཆེན་པོ་ཆོས་ཉིད་གླིང་
བས་བསྐུལ་ངོར། ཨོ་རྒྱན་ཕྲིན་ལས་གླིང་པས་གཏན་ལ་ཕབ་པའི་ཡི་གེའི་རིས་བྱེད་བསྐུལ་བ་པོ་ཉིད་ཀྱིས་
བགྱིས་པའོ།། དགེའོ།། བཀྲ་ཤིས།
156

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་བཀའ་སྲུང་གསོལ་མཆོད་ཀྱི་སྐོར།
ཕ